laion/Wikipedia-Exotic huggingface dataset:
რობერტ ფორდი

რობერტ ნიუტონ ფორდი (ინგლ. Robert Ford; დ. 31 იანვარი, 1862 — გ. 8 ივნისი, 1892) — ამერიკელი ბანდიტი, რომელმაც 1882 წლის აპრილში, ჯილდოს სანაცვლოდ მოკლა თავისი ბანდის ლიდერი ჯესი ჯეიმზი. მოგვიანებით ფლობდა ბარებსა და საცეკვაო დარბაზებს კოლორადოში. ფორდი მოკლეს ედვარდ კეპეჰარტ ო’კელის ნასროლი ტყვიით 30 წლის ასაკში, 1892 წლის 8 ივნისს. ედვარდი ფორდს მოღალატედ თვლიდა, რადგან მან ჯესის მისივე სახლში, მისივე ოჯახის წევრების წინ ესროლა. სწორედ ეს გახდა ფორდის სიკვდილის მიზეზი. რობერტ ფორდის ძმა — ჩარლი, ჯესის სიკვდილს შემდეგ დეპრესიაში ჩავარდა და 1884 წლის 6 მაისს საკუთარი სიცოცხლე თვითმკვლელობით დაასრულა. Ries, Judith. Ed O'Kelley: The Man Who Murdered Jesse James' Murderer. St. Louis, Mo.: Patches Publication. 1994 Yeatman, Ted. Frank and Jesse James Nashville: Cumberland House, 2001. შეგიძლიათ იხილოთ მედიაფაილები თემაზე „რობერტ ფორდი“ ვიკისაწყობში. რობერტ ფორდი — Find a Grave-ზე Ford on Legends of America „Robert Ford and his Colorado saloon“ Stories of the Century: "Jesse and Frank James". — Internet Movie Database. Jesse James“ on Tales of Wells, Fargo — Internet Movie Database ↑ Stiles, T. J. (2002). Jesse James: Last Rebel of the Civil War. A.A. Knopf, გვ. 363–375. ISBN 0-375-40583-6.  ↑ Yeatman, Ted P. (2000). Frank and Jesse James: The Story Behind the Legend. Cumberland House, გვ. 264–269. ISBN 1-58182-325-8.  ↑ Mault, Deena. (27 თებერვალი, 2006) [Ford Robert and Charles Ford ancestors]. RootsWeb. Ancestry.com. დაარქივებულია ორიგინალიდან — 2012-03-18. ციტირების თარიღი: 3 ივნისი, 2014. ↑ „Charlie Ford's Funeral“. St. Louis Globe-Democrat. 8 მაისი, 1884. შეამოწმეთ თარიღის პარამეტრი |date=-ში (დახმარება)
მუნირ ელ-ჰადადი

მუნირ ელ-ჰადადი მუჰამედი (ესპ. Munir El-Haddadi დ. 1 სექტემბერი, 1995, ელ-ესკორიალი, ესპანეთი) — მაროკოული წარმოშობის ესპანელი ფეხბურთელი, საფეხბურთო კლუბ „სევილიას“ თავდამსხმელი 2019 წლის იანვრიდან. 2014-2019 წლებში იყო „ბარსელონის“ საკუთრება, 2016-2018 წლებში იჯარის წესით ასპარეზობდა „ვალენსიასა“ და „ალავესში“. 2014 წელს შედგა მისი დებიუტი ესპანეთის ნაკრებში. ბარსელონა (9) ესპანეთის ლა ლიგა: 2014/15, 2015/16 ესპანეთის თასი: 2014/15, 2015/16 ესპანეთის სუპერთასი: 2016, 2018 უეფა-ს ჩემპიონთა ლიგა: 2014/15 უეფა-ს სუპერთასი: 2015 ფიფა-ს მსოფლიო საკლუბო ჩემპიონატი: 2015 სევილია (1) უეფა-ს ევროპა ლიგა: 2019/20 ელ-ჰადადის ოფიციალური გვერდი „ბარსელონის“ საიტზე[მკვდარი ბმული] მუნირ ელ-ჰადადი – უეფას ჩანაწერი (ინგლისური) ელ-ჰადადი/312839/ მუნირ ელ-ჰადადი — Soccerway
Г̇

Г̇, г̇ — გაფართოებული კირილური დამწერლობის ასო. „Г̇“ უნიკოდის სიმბოლოებით შემდეგნაირად ჩაიწერება:
Д́

Д́, д́ — კირილური დამწერლობის ასო „Д“ დიაკრიტიკული ნიშანი — აკუტით. გამოიყენება სელკუპურ ენაში. აღნიშნული გრაფემა წარმოადგენს, ორი გრაფემის, „Д“-სა და „აკუტი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
Д̈

Д̈, д̈ — კირილური დამწერლობის ასო „Д“ დიაკრიტიკული ნიშანი — უმლაუტით. გამოიყენება ვახანურ ენაში. აღნიშნული გრაფემა წარმოადგენს, ორი გრაფემის, „Д“-სა და „აკუტი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
ზეპური

ზეპური — სოციალური ფენა ქართლის (იბერიის) სამეფოში. დამოწმებულია „შუშანიკის მარტვილობაში“. ზეპური ქვემო ქართლში იმ დიდ აზნაურთა სახლისშვილებს ეწოდებოდათ, რომლებიც სეფეწულებზე იყვნენ დამოკიდებული. ქართული საბჭოთა ენციკლოპედია, ტ. 4, თბ., 1979. — გვ. 514.
ინფექცია

ინფექცია (გვიანდ. ლათ. infectio - დასნებოვნება), პათოგენური პარაზიტის შეჭრა ადამიანის ან ცხოველის ორგანიზმში და მისი დასნეულება. ორგანიზმში შეჭრისთანავე ინფექციის გამომწვევი იბუდებს გარკვეულ ორგანოებსა და ქსოვილებში. შეჭრილ პარაზიტსა და „მასპინძლის“ ორგანიზმს შორის მყარდება რთული ურთიერთზემოქმედება - ინფექციური პროცესი, რომელიც მოიცავს გამომწვევის არსებობის ახალ პირობებთან შეგუებას, გამრავლებას, პროცესის დისემინაციას, მეტასტაზების გაჩენას, დაავადებული ორგანიზმის ინტოქსიკაციას და სხვა. ინფექცია ვლინდება დაავადების მწვავე ან ქრონიკული ფორმით ანდა ინფექციის მატარებლობით. ინფექციის ფორმა დამოკიდებულია გამომწვევის თვისებებზე - ვირულენტობაზე, ეგზო- და ენდოტოქსინების გამომიშავების უნარზე, შეჭრილი გამომწვევების რაოდენობაზე და სხვა. დიდი მნიშვნელობა აქვს აგრეთვე ორგანიზმის მდგომარეობას, მის ამთვისებლობის უნარს ან ამა თუ იმ დაავადებისადმი მიდრეკილებას. ზოგიერთი გამომწვევის ორგანიზმში დაბუდება არ იწვევს პათოლოგიური პროცესის განვითარებას. ასეთ გამომწვევებს პირობით პათოგენურს უწოდებენ. მათ დიდი ხნის მანძილზე შეუძლიათ უსიმპტომოდ იარსებონ კანისა და ლორწოვანი გარსების ზედაპირზე, კუჭ-ნაწლავში და სხვაგან, ვიდრე ტრავმა, გაცივება ან სხვა ხელშემწყობი ფაქტორი არ შეუქმნის სათანადო პირობებს მაავადებელი თვისებების გამოსავლენად.
ცირა ბარბაქაძე

ცირა ბარბაქაძე (დ. 29 იანვარი, 1965, ხაშური, საქართველოს სსრ) — ქართველი პოეტი, ფილოლოგიის დოქტორი, პროფესორი. ილიას სახელმწიფო უნივერსიტეტის მეცნიერებისა და ხელოვნების ფაკულტეტის სრული პროფესორი, სემიოტიკის კვლევითი ცენტრის დირექტორი. ცირა ბარბაქაძე დაიბადა 1965 წლის 29 იანვარს. 1997 წელს დაიცვა საკანდიდატო დისერტაცია თემაზე: ქართველური ენები, 2004 წელს — სადოქტორო დისერტაცია თემაზე: ქართული მჭევრმეტყველების ლინგვოპრაგმატიკა. სხვადასხვა დროს იყო: რიტორიკისა და ზოგადი ენეთმეცნიერების კათედრის გამგე, ფაკულტეტის დეკანი სულხან-საბა ორბელიანის სახელმწიფო უნივერსიტეტში და ილიას სახელმწიფო უნივერსიტეტში, ილიას უნივერსიტეტის სენატის წევრი. 1996-1998 წლებში იყო ქართული საენათმეცნიერო გაზეთის — „სიტყუაი“ — მთავარი რედაქტორი და გამომცემელი, 1998-2002 წლებში — „ქართველოლოგიური ბიბლიოთეკის“ სერიის პასუხისმგებელი მდივანი. 2006 წლიდან არის სამეცნიერო ჟურნალ „სემიოტიკის“ მთავარი რედაქტორი და გამომცემელი. 2010 წლიდან არის სემიოტიკის ყოველწლიური სამეცნიერო კონფერენციის ორგანიზატორი. ცირა ბარბაქაძემ სემიოტიკის კვლევით ცენტრში დააარსა სერია: „სემიოტიკური თარგმანები“, რომელიც აერთიანებს შემდეგ გამოცემებს: როლან ბარტის „წერის ნულოვანი დონე“, იური ლოტმანის „მოაზროვნე სამყაროთ შიგნით“, ხოსე ორტეგა-ი-გასეტის „ადამიანი და ხალხი“. ცირა ბარბაქაძემ 2014 წელს გამოსცა ფენტეზის ჟანრის პირველი პოეტური კრებული, რომელშიც ქართველი ავტორები შევიდნენ. იგი არის რამდენიმე პოეტური კრებულის ავტორი: „ლექსები“ (1996 წელი); „გამოაღეთ სარკმელი“ (2003 წელი); „დუმილის ა(მ)ბები“ (2008 წელი); „უცხო ქალაქი“ (2011 წელი). ცირა ბარბაქაძე — საქართველოს ბიოგრაფიული ლექსიკონი ცირა ბარბაქაძე[მკვდარი ბმული] ცირა ბარბაქაძე — სტატიები დაარქივებული 2018-08-23 საიტზე Wayback Machine. ↑ ინტერვიუ ცირა ბარბაქაძესთან ↑ ცირა ბარბაქაძე — უცხო ქალაქში
Г̓

Г̓, г̓ — გაფართოებული კირილური დამწერლობის ასო. 1887 წლიდან გამოიყენებოდა აფხაზურ ენაში. „Г̓“ უნიკოდის სიმბოლოებით შემდეგნაირად ჩაიწერება:
ღვიძლი

ღვიძლი — ორგანო რომელიც 500-ზე მეტ ფუნქციას ასრულებს. ღვიძლის მილიონობით უჯრედი გამუდმებით ამუშავებს სისხლს, რათა მისი სწორი ქიმიური შემადგენლობა უზრუნველყოს. ღვიძლის ფუნქციების დიდი ნაწილი საჭმლის მონელებას უკავშირდება. საკვებით გამდიდრებულ სისხლს ღვიძლი პირდაპირ წვრილი ნაწლავიდან იღებს, სადაც შემადგენლობას აწესრიგებს, სანამ გასუფთავებული სისხლი ჩვეულებრივ შევა მიმოქცევის სისტემაში. მასში ხდება ცილების, ცხიმებისა და ნახშირწყლების გარდაქმნა, შხამიანი ნივთიერებათა გაუვნებელყოფა, რიგი ფერმენტებისა და სხვა ნივთიერებათა, მათ შორის ნაღვლის წარმოქმნა. იგი ასევე ინახავს ვიტამინებსა და რკინას. ღვიძლში მიმდინარე ათასობით ქიმიური რეაქციის შედეგად წარმოიქმნება სითბო, რომელიც მასში გამავალ სისხლს ათბობს. ამგვარად, ორგანიზმი ინარჩუნებს მუდმივად მაღალ შინაგან ტემპერატურას, დაახლოებით 37,8 °C-ს, რომელიც ასე შეიძლება გავზომოთ. თუ ტემპერატურა ძალიან მაღალი ან დაბალია, ეს შეიძლება ავადმყოფობის ნიშანი იყოს. ვიკისაწყობში არის გვერდი თემაზე: ღვიძლი Liver[მკვდარი ბმული], DMOZ-ზე. VIRTUAL Liver – online learning resource Liver enzymes
გოთიკა (მრავალმნიშვნელოვანი)

გოთიკა შეიძლება აღნიშნავდეს: გოთიკა — ცხოვრების სტილი, ქვეკულტურა. გოთიკა — მუსიკალური მიმდევრობა, როკის ქვემიმდევრობა. გოთიკა — ფილმი, რომელიც გადაღებული იქნა 1986 წელს. გოთიკა — კომპიუტერული თამაშის სერია.
სუნამო (რომანი)

სუნამო — გერმანელი მწერლის პატრიკ ზუსკინდის ერთ-ერთი ყველაზე წარმატებული ნაწარმოები. მასში მოთხრობილი ამბავი მე-18 საუკუნის საფრანგეთში ხდება. მთავარი გმირი ჟან-ბატისტ გრინუი სუნების აღქმის ფენომენალური ნიჭითაა დაჯილდოებული, მაგრამ მას არაჰუმანური მიზნებისთვის იყენებს. ამ ნაწარმოების მიხედვით რეჟისორის ტომ ტიკვერის მიერ იქნა გადაღებული იმივე სახელწოდების ფილმი 2006 წელს. სუნამო: ერთი მკვლელის ისტორია (ფილმი)
კენეთ I (შოტლანდია)

კენეთ I მაკ ალპინი (ინგლ. Kenneth MacAlpin, ძვ. გელური. Cináed mac Ailpeín, ახ. გელური. Coinneach MacAilpein; დ. დაახ. 800 — გ. 13 თებერვალი 858, კინ ბელახოირი) — პიქტების მეფე და ტრადიციის მიხედვით შოტლანდიის პირველი მეფე („სკოტების მეფე“ — „King of Scots“). 841 წელს იგი დალ რიადას სამეფოს მეფე გახდა, ხოლო 843 წელს სკონის ქვაზე დასმით — პიქტებისა და სკოტების მეფე. ახლადწარმოშობილ სამეფოს გელურ ენაზე „ალბა“ („Alba“) ეწოდებოდა, ხოლო კენეთმა სათავე დაუდო მაკ ალპინების დინასტიას. ულსტერის მატიანე, I ნაწილი, CELT (ინგლისურად) ტიგერნახის მატიანე, CELT ოთხი ბატონის მატიანე, I ნაწილი, CELT (ინგლისურად) დუალ ალბანახი, CELT (ინგლისურად) ალბას მეფეების ქრონოლოგია დაარქივებული 2007-06-06 საიტზე Wayback Machine.
დონალდ I (შოტლანდია)

დონალდ I მაკ ალპინი (ინგლ. Donald I MacAlpin, გალ.: Domnall mac Ailpín) (დ. დაახ. 812 — გ. 862) — შოტლანდიის მეფე 858-862 წლებში. დონალდი ძმის კენეთ I-ის შემდეგ ავიდა ტახტზე. მისი ზეობის წლებში შეიქმნა ე.წ. „აედის კანონები“ (ინგლ. Laws of Aedh), რომელიც „ტანისტრის ტრადიციას“ ემყარებოდა. ტრადიციის მიხედვით მეფის მემკვიდრე კლანიდას უნდა არცეულიყო და იგი უხუცესი და ტახტისტვის ღირსეული უნდა ყოფილიყო. დონალდ I მემკვიდრე მისი ძმისშვილი კონსტანტინ I გახდა. ეს ტრადიცია შოტლანდიაში შენარჩუნებულ იქნა მალკოლმ II-ის მეფობამდე. დონალდ I-ის სიკვდილის შესახებ ორი ვერსია არსებობს. ერთის მიხედვით იგი ბრძოლაში დაიღუპა სოფელ სკონთან (პერთშირი), მეორე ვერსიის მიხედვით კი მშვიდად განისვენა თავის სასახლეში კინ ბელახოირში. მას ერთი ვაჟი დარჩა — გირიკი (გრეგორი), რომელიც ეოხაიდთან ერთად მეფობდა 878—889 წლებში. დონალდ I დასაფლავებულია იონაში. Monarchs of Scotland, by Stewart Ross, Lochar Publishing, Moffat UK; ISBN 0-948403-22-5
ელისაბედ ბოუზ-ლაიონი

ელისაბედ ბოუზ-ლიონი (ინგლ. Elizabeth Bowes-Lyon; დ. 4 აგვისტო, 1900 — 30 მარტი, 2002) — გაერთიანებული სამეფოს მეფე ჯორჯ VI-ის მეუღლე, დიდი ბრიტანეთისა და ჩრდილოეთ ირლანდიის გაერთიანებული სამეფოს დედოფალ ელისაბედ II-ის დედა, 1936-1952 წლებში იყო დედოფალი კონსორტი, ხოლო შემდგომ დედა დედოფალი - დედოფლის დედა. იგი იყო ინდოეთის უკანასკნელი იმპერატრიცა. ოფიციალური ვებ-გვერდი დედა დედოფალი ელისაბედი
ჰაინერ რანკი

ჰაინერ რანკი (გერმ. Heiner Rank, დ.11 დეკემბერი, 1931, ბერლინი, გერმანია — გ.17 ნოემბერი, 2014, ბერლინი) — სამეცნიერო ფანტასტიკისა და დეტექტივის გერმანელი მწერალი. რანკმა უმაღლესი განათლება გერმანიაში მიიღო, ეკონომიკის განხრით, თუმცა ინსტიტუტის დათავრების შემდეგ მან მრავალი პროფესია მოსინჯა. ერთ დროს ტრაქტორისტადაც მუშაოდა; მოგვიანებით კი ნაციონალურ თეატრში რეჯისორისა და დრამატურგის ასისტენტად. 1955 წლიდან დაიწყო სამწერლო კარიერა. ის ტელევიზიისთვის ქმნიდა სცენარსაც. ხშირად კი საკუთარ ნაშრომებს აქვეყნებდა ფსევდონიმით პეტერმანი. 1963-1964 წლებში დაკავებული იყო გდრ-დან გასვლაზე საუბრის გამო. ჰაინერ რანკი ჰაინერ რანკი
ფილოლოგია

ფილოლოგია (ბერძ. philologia სიტყვასიტყვით — სიტყვის სიყვარული) — ჰუმანიტარულ დისციპლინათა ერთობლიობა, რომელიც სწავლობს კაცობრიობის სულიერ კულტურას ამა თუ იმ ხალხის ენისა და ლიტერატურის მეშვეობით. უპირატესად დაწერილი სიტყვის, წერილობითი ტექსტების განმარტებაზე, მათ ენობრივ და სტილისტურ ანალიზზე დაყრდნობით. თავის წიგნში ფილოლოგია: თანამედროვე ჰუმანიტარულობის დავიწყებული წარმომავლობა (2014), ჯეიმზ ტერნერი განსაზღვრავს ტერმინს უფრო ფართოდ, როგორც „ტექსტების, ენებისა და ენის ფენომენის მრავალმხრივი კვლევა“. კოდიკოლოგია ეტიმოლოგია პალეოგრაფია ვიკისაწყობში არის გვერდი თემაზე: ფილოლოგია Philology in Runet Wikiversity: Topic:German philology
კლემან ლანგლე

კლემან ლანგლე (ფრანგ. Clément Nicolas Laurent Lenglet; დ. 17 ივნისი, 1995, ბოვე, საფრანგეთი) — ფრანგი ფეხბურთელი, პოზიციით ცენტრალური მცველი. თამაშობს საფეხბურთო კლუბ „ბარსელონაში“, რომელმაც ის 2018 წელს „სევილიასგან“ 35 მილიონი ევროს სანაცვლოდ შეიძინა. ლანგლე არის ფრანგული კლუბის, „ნანსის“ აღზრდილი, რომლის რიგებში ასპარეზობისას მან შეძლო თავის გამოჩენა და გუნდის მიერ საფრანგეთის ლიგა 2-ის მოგებაში დიდი წვლილიც შეიტანა. ლა ლიგაში კარგად გარჯის შემდეგ კი 2019 წელს გამოიძახეს საფრანგეთის ეროვნულ ნაკრებში. 2022 წლის 8 იანვრისთვის არსებული მონაცემებით განახლდა: 19 ოქტომბერი, 2021 ნანსი:(1) ლიგა 2: 2015–16 ბარსელონა:(3) ესპანეთის ლა ლიგა (1): 2018–19 ესპანეთის თასი (1): 2020–21 ესპანეთის სუპერთასი (1): 2018 შეგიძლიათ იხილოთ მედიაფაილები თემაზე „კლემან ლანგლე“ ვიკისაწყობში. კლემან ლანგლე დაარქივებული 2020-01-30 საიტზე Wayback Machine. — უეფა-ს ჩანაწერი კლემან ლანგლე — AS.com კლემან ლანგლე — BDFutbol კლემან ლანგლე — EU-football.info კლემან ლანგლე — FootballDatabase.eu კლემან ლანგლე — LFP კლემან ლანგლე — National-Football-Teams.com კლემან ლანგლე — Soccerway კლემან ლანგლე — Transfermarkt ↑ Clément Lenglet profile · Born on June 17, 1995 in Beauvais, France, Clément Lenglet is one of the most promising defenders on the planet. The central defender started his career with Nancy in the French Second Division, making his debut in 2013. He developed at the club and despite his youth, he became a vital part of the team. In the 2015/16 Lenglet was key in Nancy winning the French Second Division title. On 13 July 2018 he was presented as an FC Barcelona player with a contract until 30 June 2023. წყარო: FC Barcelona Official website. წაკითხვის თარიღი: 8 დეკემბერი, 2019. ↑ Bertran, Joaquim M. (11 ივლისი, 2018). „Lenglet deal done: Barça pay Sevilla man's release clause“. Sport. დაარქივებულია ორიგინალიდან — 2018-07-13. ციტირების თარიღი: 12 ივლისი, 2018. შეამოწმეთ თარიღის პარამეტრი |accessdate= და |date=-ში (დახმარება) ↑ Jordi Alba. ციტირების თარიღი: 26 January 2018.
ფიზიოლოგია

ფიზიოლოგია (ბერძ. φυσις — ბუნება და λόγος — ცოდნა) — მეცნიერება ორგანიზმის ცხოველმყოფელობის შესახებ. პროცესების შესახებ, რომლებიც მიმდინარეობენ როგორც მთლიანად ორგანიზმში, ასევე ცალკეულ მის ორგანოებში. ადამიანის ფიზიოლოგია Widmaier, E.P., Raff, H., Strang, K.T. Vander's Human Physiology. 11th Edition, McGraw-Hill, 2009. Marieb, E.N. Essentials of Human Anatomy and Physiology. 10th Edition, Benjamin Cummings, 2012. ცხოველთა ფიზიოლოგია Hill, R.W., Wyse, G.A., Anderson, M. Animal Physiology, 3rd ed. Sinauer Associates, Sunderland, 2012. Moyes, C.D., Schulte, P.M. Principles of Animal Physiology, second edition. Pearson/Benjamin Cummings. Boston, MA, 2008. physiologyINFO.org დაარქივებული 2010-02-02 საიტზე Wayback Machine.
MAC-მისამართი

MAC-მისამართი (ინგლ. Media Access Control – სივრცის ხელმისაწვდომობის კონტროლი), იგივე ფიზიკური მისამართი — კომპიუტერულ ქსელში ჩართული მოწყობილობის უნიკალური საიდენტიფიკაციო ნომერი. Ethernet კომპიტერული ქსელის სტანდარტების ფორმულირებისას დაიგეგმა, რომ მასში ჩართულ თითოეულ ქსელურ ინტერფეისს უნდა ჰქონოდა უნიკალური ექვსბაიტიანი ნომერი (MAC-მისამართი), რომელიც მოწყობილობის დამამზადებლის მიერ იქნებოდა მასში ინტეგრირებული. MAC მისამართი გამოიყენება თითოელი მოწყობილობის იდენტიფიცირებისთვის ქსელური პაკეტების მიმოცვლისას კომპიუტერულ ქსელში. ასევე იგი შეიძლება გამოიყენოს ქსელური სისტემის ადმინისტრატორმა გარკვეული MAC მისამართის მოწყობილობებისთვის ქსელზე წვდომის შესაზღუდებლად. ელექტროტექნიკის და ელექტრონიკის ინჟინერების ინსტიტუტი სტანდარტულად განსაზღვრავს 48 ბიტიან (6 ოქტეტიან) MAC მისამართებს, რომელიც ოთხ ნაწილადაა გაყოფილი. პირველი სამი ოქტეტი შეიცავს 24 ბიტიან მოწყობილობის დამამზადებელი ორგანიზაციის უნიკალურ იდენტიფიკატორს (OUI). ამავდროულად, პირველ ოქტეტში OUI ნომრისთვის განკუთვნილია 6 უფროსი ბიტი, ხოლო დანარჩენ 2 უმცროს ბიტს სპეციალური დანიშნულება აქვს: ნულოვანი ბიტი, რომელიც მიუთითებს ინდივიდუალური (0) თუ ჯგუფური (1) ადრესატისთვისაა განკუთვნილი მისამართი და პირველი ბიტი, რომელიც მიუთითებს გლობალური (0) თუ ლოკალური (1) ადმინისტრირებისთვისაა განსაზღვრული მისამართი. შემდეგი სამი ოქტეტი შერჩეულია მოწყობილობის დამამზადებლის მიერ თითოეული ეკზემპლარისთვის. გლობალურად ადმინისტრირებადი MAC მისამართი გლობალურად უნიკალურია, ხოლო ლოკალურად ადმინისტრირებადი მისამართის შემთხვევაში დამამზადებლის მიერ „ჩაშენებული“ მისამართი შეიძლება ჩაანაცვლის ქსელის ადმინისტრატორის მიერ მინიჭებულმა მისამართმა და იგი შესაძლოა არ შეიცავდეს OUI ინფორმაციას. ლოკალურად თუ გლობალურადაა ადმინისტრირებადი MAC მისამართი მითითებულია პირველი ოქტეტის პირველ ბიტში. საკმაოდ გავრცელებულია შეხედულება, რომ MAC მისამართის შეცვლა შესაძლოა მხოლოდ პროგრამატორის მეშვეობით, თუმცა ეს არ შეესაბამება სიმართლეს, რადგან ქსელურ დრაივერში მითითებული MAC მისამართი უფრო პრიორიტეტულია ვიდრე „ჩაშენებული“ მისამართი. თუმცა არსებობენ ხელსაწყოები, რომელთა MAC მისამართის შეცვლა მხოლოდ პროგრამატორითაა შესაძლებელი (ძირითადად ასეთი ხელსაწყოებია ტელეკომუნიკაციის მოწყობილობები, IPTV-ის კონსოლი). კოდი, რომლის ტერმინალში მითითებისას შეიძლება საკუთარი მოწყობილობის MAC მისამართის ნახვა სხვადასხვა ოპერაციულ სისტემებში: Windows — ipconfig /all  Windows — getmaс /v Linux — ifconfig -a | grep HWaddr FreeBSD — ifconfig | grep ether OpenBSD — ifconfig | grep lladdr HP-UX — /usr/sbin/lanscan Mac OS X — ifconfig, ან სისტემის პარამეტრებში. QNX4 — netinfo -l QNX6 — ifconfig или nicinfo Standard Group MAC Addresses. A Tutorial Guide დაარქივებული 2007-05-16 საიტზე Wayback Machine. (ინგლისური)
სისერო მორაისი

სისერო მორაისი (პორტ. Cícero Moraes; დ. 13 ნოემბერი, 1982) — ბრაზილიელი 3D კომპიუტერული გრაფიკის დიზაინერი, რომელიც სპეციალიზებულია სახის რეკონსტრუქციაზე და ადამიანისა და ცხოველების პროთეზების დიზაინისა და მოდელების შექმნაზე. სწორედ მან ააგო უამრავი რელიგიური და ისტორიული პერსონაჟების სახეები, როგორიცაა წმინდა ანტონი პადუა, წმინდა ვალენტინი და სიპანის მმართველი. რაც შეეხება ვეტერინარულ სფეროს, მან ჯერ ციფრულად შექმნა სხვადასხვა ცხოველების დიზაინი და შემდეგ მათი პროთეზების მოდელიც ააგო, მაგალითად, ძაღლის, იხვის, კოდალის, თუთიყუშის და კუს.. შეგიძლიათ იხილოთ მედიაფაილები თემაზე „სისერო მორაისი“ ვიკისაწყობში. ოფიციალური საიტი (პორტუგალიური) ↑ http://www.santantonio.org/en/content/his-face ↑ https://aleteia.org/2018/06/13/the-most-accurate-reconstruction-of-st-anthony-of-paduas-face/ ↑ https://www.heretifm.com/?p=53565 ↑ http://www.dailymail.co.uk/sciencetech/article-3800028/Lord-Sip-n-brought-life-reconstruction-2-000-year-old-skull.html ↑ https://on.ge/story/859-ტრამვირებულმა-კუმ-მსოფლიოში-პირველი-3d-ბაკანი-მიიღო
ღრმა ჩაწოლის ერთთაღიანი სადგური

ღრმა ჩაწოლის ერთთაღიანი სადგური — დიდ სიღრმეზე მდებარე მეტროსადგური, რომელიც წარმოადგენს ერთიან დარბაზს, კუნძულოვანი ბაქნით, ლიანდაგებითა და ბაქნის ქვეშ არსებული დამხმარე სათავსებით. ერთთაღიანი სადგურის პროექტი ყოფილ საბჭოთა კავშირის მეტროპოლიტენებს შორის, პირველად შემუშავდა და განხორციელდა 1975 წელს, პეტერბურგის მეტროპოლიტენში. სადგური შედგება შემდეგი სტრუქტურული ერთეულებისგან: ზედა გუმბათოვანი თაღი, აგებული დამონოლითებული რკინაბეტონის ასაწყობი ბლოკებისგან, საყრდენი გვირაბები ბეტონის ბალიშებით და ქვედა შებრუნებული თაღი. საერთო ჯამში, იგი წარმოადგენს დიდ ერთიან დარბაზს, ყოველგვარი სვეტებისა და პილონების გარეშე, რაც უზრუნველყოფს მაღალ მგზავრგამტარუნარიანობას. ამ სახის სადგური საჭიროებს მნიშვნელოვან მექანიზებულ სამუშაოებს მშენებლობამდე. თავდაპირველად, გვირაბგამყვანი კომბაინი (TBM) გადასარბენი გვირაბით მიდის ასაშენებელ სადგურამდე, სადაც მთავარი ღერძიდან გადაადგილდება ქვემოთ და მარჯვნივ, რომ გაიყვანოს სადგურის საყრდენი გვირაბი, შემდეგ კი ისევ უბრუნდება გადასარბენ გვირაბს, უკვე მომდევნო სადგურისკენ გზის გასაკვალავად. ორ საყრდენ გვირაბს შორის კი მუშავდება კამაროვანი ფორმის გამაგრება, მომავალი თაღის მთელ პერიმეტრზე. რკინაბეტონის სამაგრები ქმნის რკალისებურ თაღს, რომელიც გრუნტს აწვება სპეციალური ჰიდრავლიკური დომკრატების მეშვეობით. თაღი საბოლოო ჯამში ებჯინება ბეტონის ბალიშებს, განთავსებულს საყრდენ გვირაბებზე. მისი სრულად აწყობის შემდეგ კი სამუშაოები გრძელდება სადგურის შიგნით არსებულ ნიადაგზე. ერთთაღიანი სადგურის ერთგვარ ვარიაციას წარმოადგენს ორიარუსიანი გადასაჯდომი სადგური. ამ სახის ერთადერთი სადგური აშენდა ასევე პეტერბურგში — სადგური „სპორტივნაია“, მაგრამ ამჟამად არ გამოიყენება გადასაჯდომ სადგურად. მსგავსი სახის სადგური პეტერბურგის მეტროპოლიტენში სულ თოთხმეტია. გამომდინარე იქიდან, რომ ასეთი სადგურის მშენებლობა საჭიროებს სამუშაოების უწყვეტ მიმდინარეობას, ხოლო სამშენებლო თანხების რეგულარული მოძიება რთულია, ბოლო ორი ათეული წელია, არჩევანი ძირითადად კეთდება კოლონური და პილონური სადგურების სასარგებლოდ, რადგან ასეთი სადგურების მშენებლობის დროებით დაკონსერვება ნებისმიერ დროსაა შესაძლებელი. ამგვარი დიზაინის მქონე სადგურები უმეტესად წარმოდგენილია ვაშინგტონისა და მონრეალის მეტროპოლიტენებში, ხოლო მოსკოვისა და პრაღის მეტროპოლიტენებში, მხოლოდ თითო-თითოა. ასევე გვხვდება ეკატერინბურგის, ჩელიაბინსკისა და ფხენიანის მეტროპოლიტენებშიც. 1970-იან წლების ბოლოს, თბილისში შემუშავდა ერთთაღიანი სადგურის ნაირსახეობა, რომელიც განკუთვნილი იყო ადგილობრივი კლდოვანი ქანებისთვის.1979 წელს, საბურთალოს ხაზზე გაიხსნა პირველი ორი ასეთი სადგური, ვაგზლის მოედანი-2 და პოლიტექნიკური. 1985 წელს კი მათ დაემატა სამი მსგავსი სახის სადგური დიდუბე-სამგორის ხაზზე — ვარკეთილი, ღრმაღელე და გურამიშვილი. ხოლო 2017 წელს, გაიხსნა კიდევ ერთი ერთთაღიანი ღრმა ჩაწოლის სადგური — უნივერსიტეტი. ჯამში თბილისის მეტროპოლიტენში, ასეთი სახის ექვსი სადგურია. თბილისური ტიპის პროექტის მიმსგავსებული ვარიანტი იყო გამოყენებული დნეპრის მეტროპოლიტენშიც, სადაც მაღალი ნაპრალოვნების მქონე ადგილობრივი გრანიტის ქანებში აშენდა ოთხი ერთთაღიანი ღრმა ჩაწოლის სადგური, მონოლითური ბეტონის გამოყენებით. ღრმა ჩაწოლის ერთთაღიანი სადგურები ↑ http://nashemetro.ru/s_odnosvod.shtml ↑ http://www.tramvai.ge/en/metro-gallery/
Ѣ̆

Ѣ̆, ѣ̆ — კირილური დამწერლობის ასო „Ѣ“ დიაკრიტიკული ნიშანი — ბრევისით. გამოიყენება კირილური დამწერლობის ზოგიერთ ენაში. აღნიშნული გრაფემა წარმოადგენს, ორი გრაფემის, „Ѣ“-სა და „ბრევისი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
აზერბაიჯანის პირველი ლედი

აზერბაიჯანის პირველი ლედი (აზერ. Azərbaycanın birinci xanımı) — აზერბაიჯანის რესპუბლიკის პრეზიდენტის მეუღლე. პირველი ლედი თავის მეუღლეს ოფიციალურ და საზეიმო ღონისძიებებზე თან ახლავს. თანამდებობა ავტომატურად ენიჭება მოქმედი პრეზიდენტის მეუღლეს. დღესდღეობით აზერბაიჯანის პირველი ლედი მეჰრიბან ალიევაა, ამჟამინდელი პრეზიდენტის ილჰამ ალიევის მეუღლე. მეჰრიბან ალიევას ოფიციალური ვებ-გვერდი ↑ MEHRIBAN ALIYEVA - mehriban-aliyeva.az ↑ ЭНЦИКЛОПЕДИЯ МУХАММЕДА ЭМИНА РАСУЛЗАДЕ - PDF ↑ Зарифа Алиева
პირველი ლედი

პირველი ლედი (ინგლ. First Lady) — არჩეული მეთაურის მეუღლე. თავდაპირველად, ტერმინი First Lady ამერიკის შეერთებული შტატების პრეზიდენტის ცოლის მიმართ გამოიყენებოდა, მაგრამ მოგვიანებით  სხვა ენებშიც გავრცელდა და ახლა გამოიყენება ნებისმიერი სახელმწიფოს მეთაურის მეუღლის მიმართ, თუ ქვეყნის მეთაური არ არის მონარქი. საპარლამენტო რესპუბლიკებსა და კონსტიტუციურ მონარქიებში, ამ ტერმინით მიმართავენ სახელმწიფოს პრემიერ-მინისტრის მეუღლეს. ზოგიერთ ქვეყანაში ტერმინი თარგმნილია ოფიციალურ ენაზე. ამერიკის შეერთებულ შტატებში ეს ტერმინი პირველად 1849 წელს პრეზიდენტმა ზაქარი ტეილორმა გამოიყენა, როდესაც ქვეყნის მეოთხე პრეზიდენტის ჯეიმზ მედისონის მეუღლის დოლი მედისონის გასვენებაზე სიტყვით გამოვიდა.  თუმცა, პირველი ქალი, რომელსაც „პირველი ლედი“ უწოდეს, ჰარიეტ ლეინი იყო, აშშ-ის მე -15 პრეზიდენტის ჯეიმზ ბიუკენენის დისშვილი.  ბიუკენენი იყო ამერიკის შეერთებული შტატების ერთადერთი უცოლო პრეზიდენტი და პირველი ლედის როლს ჰარიეტი ასრულებდა, რომელიც დედ-მამის სიკვდილის შემდეგ, 11 წლიდან ბიძასთან ერთად ცხოვრობდა. ეს ტერმინი საყოველთაოდ აღიარებულ იქნა მხოლოდ 1877 წელს. ჟურნალისტმა მერი ეიმსმა,  პრეზიდენტ რუტერფორდ ჰეიეს ინაუგურაციის შესახებ წერისას გამოიყენა ტერმინი „პირველი ლედი“, მისი მეუღლის ლუსი უები ჰეიზს მიმართებით. ქვეყნის პირველი ქალბატონები დიპლომატიურ ურთიერთობებს ინარჩუნებენ სხვა ქვეყნის მეთაურების ცოლებთან და ოჯახის წევრებთან. ოფიციალური შეხვედრების დროს ხშირად მართავენ ე.წ „ქალურ პროგრამებს“. ზოგიერთი პირველი ლედი აქტიურად ერევა ქვეყნის პოლიტიკურ საქმეებში, ყველაზე ცნობილი მაგალითებია ელეონორა რუზველტი და ევა პერონი. აშშ-ის ყოფილი პრეზიდენტის ბილ კლინტონის მეუღლემ, ჰილარი კლინტონმა 2008 წლის საპრეზიდენტო არჩევნებში საკუთარი კანდიდატურა წამოაყენა პრეზიდენტობაზე. 2016 წელს ის იყო აშშ-ის პრეზიდენტობის ერთ-ერთი მთავარი კანდიდატი. არგენტინის ორმა პირველმა ლედიმ — ისაბელ მარტინეს დე პერონმა და კრისტინა ფერნანადეს დე კრიშნერმა საკუთარი მეუღლეები შეცვალეს (ხუან პერონი და ნესტორ კრიშნერი). აღსანიშნავია, რომ ისაბელ პერიონი გახდა პირველი ქალი პრეზიდენტი მსოფლიოში. ბოლო დროს ქალი პრეზიდენტების მეუღლეებისადმი გამოიყენებენ ტერმინს „ქვეყნის პირველი ჯენტლმენი“. აშშ-ის პირველი ლედი აზერბაიჯანის პირველი ლედი Первые леди Америки: stand by your man ИНСТИТУТ «ПЕРВОЙ ЛЕДИ» დაარქივებული 2015-11-17 საიტზე Wayback Machine. First lady- ენციკლოპედია ბრიტანიკა ↑ 1.0 1.1 1.2 The Term "First Lady" დაარქივებული 2018-08-07 საიტზე Wayback Machine. - THE ROBINSON LIBRARY ↑ Harriet Lane - ენციკლოპედია ბრიტანიკა ↑ Text of Clinton's 2008 concession speech - The Guardian ↑ Hillary Clinton and the US election: What went wrong for her? - BBC ↑ Визит гранд-дамы - ria.ru ↑ Isabel Perón - ენციკლოპედია ბრიტანიკა